b'\n_START_ARTICLE_\nKotkanneva\n_START_PARAGRAPH_\nKotkanneva on luonnonsuojelualue entisen K\xc3\xa4lvi\xc3\xa4n kunnan alueella Kokkolassa, K\xc3\xa4lvi\xc3\xa4n Yhteishirsimets\xc3\xa4 -nimisen yhteisalueen kaakkoisosassa Halsuan ja Toholammin kuntien v\xc3\xa4liss\xc3\xa4. Alueen pinta-ala on noin 3\xc2\xa0000 hehtaaria._NEWLINE_Kotkannevan suuret avosuot ovat aapasoita, joilla esiintyv\xc3\xa4t kaikki Keski-Pohjanmaan neva- ja r\xc3\xa4metyypit kaikkein rehevimpi\xc3\xa4 lukuun ottamatta. S\xc3\xa4rkisenj\xc3\xa4rven kaakkoispuolella on pieni kehittyv\xc3\xa4 keidassuo. Kivenn\xc3\xa4ismaiden mets\xc3\xa4t ovat enimm\xc3\xa4kseen m\xc3\xa4nnik\xc3\xb6it\xc3\xa4._NEWLINE_Alueen linnusto on laji- ja yksil\xc3\xb6m\xc3\xa4\xc3\xa4r\xc3\xa4lt\xc3\xa4\xc3\xa4n runsas. Pesim\xc3\xa4lajistoon kuuluu runsaasti kahlaajalintuja sek\xc3\xa4 mets\xc3\xa4hanhi. Alueella el\xc3\xa4\xc3\xa4 my\xc3\xb6s useita petolintulajeja.'